Mimouna

Mimouna (hebr. , ar. ) er ei høgtid feira ved slutten av pesah av sefardiske jødar. Ho markerer at ein igjen kan eta chametz, som vanlege brød, noko som er forbode under pesah.

Høgtida stammar frå Marokko, men blir også markert i Israel og andre stader blant jødar av nordafrikansk opphav. Ho tek til ved solnedgang siste dagen av pesah, typisk med festar der ein et tradisjonell søtmat, som pannekaka mufleta og pitabrød dyppa i honning, og gjerne også brennevinet arak. Ein pynter ofte med lykkebringande symbol, ofte i grupper av fem, som fem gullsmykke, eller fem bønner på ei småkake.«Lady Luck»  i Ha'aretz av Yigal Bin-Nun 
Mange sefardiske synagogar opnar like etter midnatt og ein les frå Høgsongen og dansar.Sephardic Traditions at the Passover Seder av Barbara Aiello i jewishmag.com 

Mimouna blei offentleg høgtidsdag i Israel i 1966, og blir ofte markert med grillfestar og piknikar.[http://www.jafi.org.il/education/festivls/pesach/mimouna.html The Jewish Agency for Israel - Explanation of Mimouna Denne dagen er det også vanleg for politikarar å møta veljarar og be om støtte.

Opphavet til namnet mimouna er ukjend, men er blitt knytt til Maimon, far til Maimonides (Rambam), som skal ha blitt fødd eller ha døydd på denne dagen.Mimouna - A Jewish-Moroccan Festival in Israel, Mimouna: Tirvahu va tisadu ved Mideast Youth Både Maimon og mimouna er knytt til Fès i Marokko.Christian Roy, Traditional festivals Det kan stamma frå det arabiske ordet for lukke. Namnet på høgtida er også blitt knytt til mammon, rikdom, og enumah, tru. 

 Kjelder 

 Denne artikkelen bygger på «Mimouna» frå , den 14. april 2009. 


 Bakgrunnsstoff 
 Mimúna ved Alnakka.net

Kategori:Pesah
Kategori:Jødiske høgtider
Kategori:Sefardisk kultur
Kategori:Marokkansk kultur
Kategori:Israelske merkedagar